Mizík, Stanislav, poslanec NR SR (2022-03-15):
Kolegyne a kolegovia, vždy, ale naozaj vždy počas mojich 6 rokov tu v parlamente som nespočetne veľa, veľakrát vystúpil tak za tunelovej Ficovej vlády, ako aj za tejto modroknižkovej a plagiátorskej hegerovsko-matovičovskej vlády proti nášmu smiešnemu provokovaniu na hraniciach Ruska, teda mimo nášho štátu. Vystupoval som aj proti našim provokačno-smiešnym akciám mimo Európy. Vždy som vravel, nemiešajme sa do hier veľmocí, urobíme zo seba iba a len prvosledový terč. Toto nie je riešenie pre náš národ, pre náš štát. Veľmoci, ak sú dráždené, a je jedno, či tá, ku ktorej sa pridáme, či tá, proti ktorej sme, nás len požujú a potom vypľujú. To, že už len naša účasť na provokáciách NATO mimo územia Slovenskej republiky z nás robí prvosledový terč, teraz ale umiestňujeme a budeme ďalej umiestňovať ďalšie cudzie vojská a techniku na našom území, 2 100 vojakov. Budeme prvosledový terč na entú. A čerešničkou na torte je zasielanie našich zbraní na Ukrajinu. Zdravotnícke potreby môžme posielať, humanitárna pomoc v rámci možností, samozrejme, áno, ale vyslovujem zásadné nie proti zasielaniu vojenského materiálu do konfliktu krajín. A dobre si to uvedomme, vážené dámy a páni, to sú krajiny, ktoré nie sú ani v EÚ, ani v NATO. Prijatie cudzích vojsk je cesta do pekla. My sa totižto priamo, priamo, úplne priamo zapájame do konfliktu. Konfliktu, ktorý rozvíjame aj našimi, teda nie našimi, ale západnými agentami, užitočnými idiotmi Európskej únie a NATO, ktorí zúrivo chcú odpojiť plyn a ropu z Ruska. Ha, ha. Z tej ropy, od ktorej sme závislí od Ruska na 100 %, a toho plynu z Ruska, na ktorom sme závislí na 85 %. Toto je čudná vojna. Asi niekto rozmýšľa vodkou, ktorú predával niekedy. Tieto snahy našich predstaviteľov spolu s vysielaním našich vojakov mimo nášho územia a prijímaním cudzích vojenských bagandží na našom území znamená definitívny verdikt pri budúcom konflikte, ktorý už nebude konvenčný, ale bude jadrový. Sme malá krajina, ale aj my sa týmto podieľame na budúcej apokalypse. Pred nejakou chvíľou nevojak minister obrany Naď povedal, že to bol nevyprovokovaný útok. Tak ja poviem jeden neodškriepiteľný fakt. Ak to, keby chcel, sa najprv porozmýšľal a potom sa rehotal, hej, pán Krúpa. Poradca Zelenského Olexij Arestovič už v roku 2019 úplne presne odhadol, ako sa bude vyvíjať ukrajinská zahraničná politika. Vyjadril sa takto, dobre počúvajte: „Pre Rusko by bol vstup Ukrajiny do NATO hrozbou, hrozbou a termínom útoku.“ To povedal poradca Zelenského Olexij Arestovič. Aj teraz je poradca Zelenského. Takže, minister nevojak, pri svojej úvodnej reči ste hovorili všeličo, všeličo ste namotal. Ale tak ja vám pripomeniem to, čo ste nepovedal. Pán minister, celá vaša kariéra bola založená na fungovaní v mimovládkach, napríklad Slovenská spoločnosť pre zahraničnú politiku, Slovenský inštitút pre bezpečnostnú politiku, taktiež aj GLOBSEC. Boli ste a aj ste hovorca geopolitických záujmov USA. Činnosť týchto spolkov financovalo veľvyslanectvo Spojených štátov. Takže, vážený vplyvový agent minister Naď, absolvent George Marshall Center a škola NATO v Nemecku a ďalších US kurzov v USA či v Belgicku, takže tak, bývalý člen SMER-u Naď, ste aspoň konzistentný – aj za jedných, aj za druhých robíte to isté, to, za čo vás platili a platia. A ešte jedna poznámka. Týka sa tejto rozpravy. Keď som povedal slávnemu bojovníkovi proti samostatnej Slovenskej republike pánovi Osuskému, že Američania zdrhli z Afganistanu pred pastiermi kôz a svojich spolupracovníkov nechali napospas talibancom, napospas bradáčom z Talibanu, a tiež aj, že zdrhli z južného Vietnamu, tak mi pán MUDr. Osuský povedal, že na tie nezmysly nebude reagovať. Tak neviem, čo si o tom mám myslieť. Toto je politika vlády. Človek povie historický fakt jeden dosť nedávny, to by si pán doktor mohol spomenúť na to aj vďaka svojmu pokročilému veku, ako ušli Američania. Nie, ale on povie, že je to nezmysel, čo ja hovorím. Tak potom ja už neviem, čo je zmysel. Či kocka je guľatá, alebo štvorec je plocha, alebo čo to je? A nakoniec tých 2 100 vojakov neznamená nič, absolútne nič z vojenského hľadiska. Je to symbol podriadenia, je to symbol budúceho obetovania, pretože ďalšia vojna bude vojna rakiet. Ďakujem.